**Ministru kabineta noteikumu projekta "Grozījumi Ministru kabineta 2015. gada 27. janvāra noteikumos Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta noteikumu projekta "Grozījumi Ministru kabineta 2015. gada 27. janvāra noteikumos Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai"" (turpmāk – noteikumu projekts) mērķis ir mazināt Eiropas Savienības fondu projektu ietekmi uz valsts budžetu, nosakot jaunu aprēķina metodi valsts budžeta dotācijai (turpmāk – VBD) - aprēķinu veicot no minimālā noteiktā nacionālā publiskā finansējuma attiecināmo izmaksu īpatsvara, vienlaikus izveidojot sasaisti ar konkrēta Eiropas Savienības fondu projekta ietvaros pieejamo Eiropas Savienības fondu finansējuma apmēru. Noteikumu projekta piemērošanas kārtība:1. minimālo nacionālā publiskā finansējuma attiecināmo izmaksu īpatsvaru piemēro:
2. projektu iesniegumiem, kas iesniegti vērtēšanai Eiropas Savienības fondu vadībā iesaistītajā institūcijā pēc 2019. gada 1. jūnija;
3. apstiprināto projektu grozījumiem, ar kuriem pēc noteikumu projekta stāšanās spēkā palielina jau piešķirto valsts budžeta dotāciju;
4. projektu iesniegumiem, kas iesniegti vērtēšanai Eiropas Savienības fondu vadībā iesaistītajā institūcijā līdz 2019. gada 1. jūnijam, VBD apjomu līdz 2019. gada 1. jūnijam aprēķina, piemērojot līdzšinējo kārtību.

Prognozējams, ka noteikumu projekta rezultātā neveidosies papildu izmaksas no valsts budžeta 7-10 milj. *euro* apmērā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Reģionālās attīstības likuma 14. panta 6. punkts paredz, ka Ministru kabinets (turpmāk – MK) nosaka kritērijus un kārtību VBD piešķiršanai pašvaldībām un plānošanas reģioniem Eiropas Savienības struktūrfondu un Kohēzijas fonda līdzfinansēto projektu īstenošanai.2. MK 2018. gada 18. decembra sēdes protokolā Nr. 97 "Informatīvais ziņojums "Informatīvais ziņojums par valsts budžeta dotāciju pieejamību pašvaldību īstenotajos Eiropas Savienības struktūrfondu un Kohēzijas fonda 2014.-2020.gada plānošanas perioda projektos"" (turpmāk – FM Informatīvais ziņojums) uzdots līdz likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanai Vides aizsardzības un reģionālās attīstības ministrijai (turpmāk – VARAM) kopīgi ar Finanšu ministriju, Latvijas Pašvaldību savienību un Latvijas Lielo pilsētu asociāciju vienoties par nepieciešamajiem grozījumiem Ministru kabineta 2015. gada 27. janvāra noteikumos Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai" (turpmāk - MK noteikumi Nr. 42). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr. 42 8. punktā paredzēts, ka Eiropas Savienības fondu projektos VBD aprēķina no nacionālā publiskā finansējuma attiecināmo izmaksu īpatsvara. Ar noteikumu projektu tiek salāgota MK noteikumu Nr. 42 2.punkta un 8.punkta redakcija, nosakot, ka VBD aprēķinā ņem vērā nevis kopējās projekta attiecināmās izmaksas, bet gan projektam paredzēto Eiropas Savienības fonda finansējuma apmēru un minimālo nacionālo publisko finansējumu, ko iegulda pašvaldība, nodrošinot, ka VBD apjoms un līdz ar to arī ietekme uz valsts budžetu būs precīzi prognozējama. MK noteikumu Nr. 42 anotācijas III. sadaļas "Tiesību akta projekta ietekme uz valsts budžetu un pašvaldību budžetiem" 8. punktā "Cita informācija" ir minēts, ka prognozējamais VBD apmērs 2014.-.2020. gada plānošanas periodā būs 29,6 milj. *euro,* kastiks izmaksāts no 2016.gada līdz 2022. gadam (septiņus gadus). Vienlaikus MK noteikumu Nr. 42 anotācijā ir minēts, ka MK noteikumi Nr. 42 nosaka tikai kritērijus VBD piešķiršanai pašvaldībām Eiropas Savienības fondu 2014.–2020. gada plānošanas perioda līdzfinansēto projektu īstenošanai. Noteikumu projekts tieši neietekmē valsts un pašvaldību budžetu. Ietekmi uz budžetu radīs tie MK noteikumi, kas paredzēs kārtību, kādā piešķir un administrē Eiropas Savienības un valsts budžeta finansējumu specifiskajos atbalsta mērķos, jo ar šiem noteikumiem tiks apstiprināts arī finansējums, no kura būs atkarīgs VBD apmērs.Tomēr faktiskie apstākļi un FM Informatīvajā ziņojumā sniegta informācija liecina, ka MK noteikumos, kas paredz kārtību, kādā piešķir un administrē Eiropas Savienības un valsts budžeta finansējumu specifiskajos atbalsta mērķos, nav precīzi izvērtēta ietekme uz valsts budžetu, un atsevišķos darbības programmas “Izaugsme un nodarbinātība” specifiskajos atbalsta mērķos VBD apmērs vairākkārt pārsniedz to vidējo VBD apmēru, kas sākotnēji tika prognozēts (Tabula). VBD Eiropas Savienības projektu finansēšanai pašvaldībās ir radījusi negatīvu ietekmi uz vispārējās valdības budžeta bilanci VBD izmaksāšanas gados (no 2016. gada līdz 2018. gadam) provizoriski par 31,4 milj. *euro*. Ja grozījumi netiktu veikti, VBD palielinājuma nepieciešamība samazinātu valsts budžeta fiskālo telpu no 2019. līdz 2022. gadam. Tabulā redzams (informācija apkopota 2019. gada 4. janvārī), ka kopumā tajos specifiskajos atbalsta mērķos, kuros paredzēta VBD, projektos VBD naudas izteiksmē ir izmantota par **117%** vairāk, nekā tā būtu izmantota pie 2007.-2013. gada plānošanas perioda nosacījumiem. Atsevišķos specifiskajos atbalsta mērķos VBD izmantošanas intensitāte ir divas līdz četras reizes lielāka, nekā 2007.-2013. gada plānošanas periodā.Tabula**VBD izmantošanas intensitāte**

|  |  |  |  |
| --- | --- | --- | --- |
| SAM/ pasākums | VBD jau iesniegtajiem projektiem, *euro* | VBD pieprasījums projektos, ja to aprēķinātu no minimālā līdzfinansējuma, EUR | Starpība |
| *euro* | % |
| 2.2.1.1. | 185 140 | 185 140 | 0 | 0 |
| 3.3.1. | 4 450 063 | 2 311 908 | 2 138 155 | 92 |
| 4.2.2. | 4 605 996 | 1 738 386 | 2 867 610 | 165 |
| 4.5.1.1. | 1 261 765 | 1 261 765 | 0 | 0 |
| 4.5.1.2. | 128 753 | 128 753 | 0 | 0 |
| 5.1.1. | 1 242 080 | 1 072 797 | 169 283 | 16 |
| 5.4.1.1. | 184 980 | 148 161 | 36 819 | 25 |
| 5.5.1. | 3 740 004 | 1 694 444 | 2 045 56**0** | 121 |
| 5.6.2. | 14 537 799 | 7 124 590 | 7 413 20**9** | 104 |
| 6.1.3.1. | 1 873 505 | 1 873 505 | 0 | 0 |
| 6.1.3.2. | 741 762 | 293 581 | 448 181 | 153 |
| 6.1.4.1. | 847 059 | 847 059 | 0 | 0 |
| 6.1.4.2. | 3 071 316 | 1 739 421 | 1 331 89**5** | 77 |
| 8.1.2. | 20 614 115 | 5 630 801 | 14 983 314 | 266 |
| 8.1.3. | 304 943 | 304 943 | 0 | 0 |
| 9.3.1.1. | 400 258 | 400 258 | 0 | 0 |
| **KOPĀ** | **58 189 538** | **26 755 512** | **31 434 026** | **117** |

Tā kā sākotnējā VBD prognoze būtiski atšķiras no esošās prognozes, kā arī ņemot vērā FM Informatīvajā ziņojumā sniegtos argumentus un MK 2018.gada 18.decembra sēdes protokola Nr.60 97§ 2.punktu, ir nepieciešami grozījumi MK noteikumos Nr.42., lai mazinātu ietekmi uz valsts budžetu, paredzot šādus nosacījumus:1. VBD turpmāk būtu jāaprēķina nevis no projekta iesniedzēja līdzfinansējuma publiskajām attiecināmajām izmaksām, bet gan no projekta iesniedzēja publisko attiecināmo izmaksu minimālā līdzfinansējuma (tāpat kā 2007.-2013. gada plānošanas periodā) un projektam paredzētā Eiropas Savienības fonda finansējuma apjoma kopsummas.
2. šo nosacījumu piemēro attiecībā uz:
	1. projektu iesniegumiem, kas iesniegti vērtēšanai Eiropas Savienības fondu vadībā iesaistītajā institūcijā pēc 2019. gada 1. jūnija;
	2. apstiprināto projektu grozījumiem, ar kuriem palielina jau piešķirto valsts budžeta dotāciju. Noteikumu projekts atļauj saglabāt apstiprināto projektu VBD apjomu, kuru nepieciešamības gadījumā var samazināt, bet nevar palielināt, piemēram, ja projekta īstenošanas rezultātā ir radusies ekonomija, tad, veicot projekta grozījumus, proporcionāli tiek samazināts ne tikai Eiropas Savienības fonda finansējums, bet arī VBD apjoms. Savukārt, ja finansējuma saņēmējs pēc noteikumu projekta stāšanās spēkā ierosina grozījumus projektā, kas paredz palielināt VBD apjomu, tiek piemērota noteikumu projektā noteiktā kārtība, kas paredz, ka VBD aprēķina no projekta iesniedzēja publisko attiecināmo izmaksu minimālā līdzfinansējuma un projektam paredzētā Eiropas Savienības fonda finansējuma apjoma kopsummas;
	3. projektu iesniegumiem, kas iesniegti vērtēšanai Eiropas Savienības fondu vadībā iesaistītajā institūcijā līdz 2019. gada 1. jūnijam, un kuros VBD apjomu aprēķina pēc 2019. gada 1. jūnija. MK noteikumu projekts pēc 2019. gada 1. jūnija atļauj pabeigt līdz 2019. gada 1. jūnijam iesniegto projektu iesniegumu vērtēšanu, saglabājot līdz 2019. gada 1. jūnijam aprēķināto VBD apjomu, kuru nepieciešamības gadījumā vērtēšanas procesa laikā var samazināt, bet nevar palielināt.

VBD par snieguma rezerves priekšfinansējumu neaprēķina, jo saskaņā ar MK noteikumu Nr. 42 2. punktu VBD aprēķina no normatīvajos aktos par Eiropas Savienības fonda specifiskā atbalsta mērķa īstenošanu noteiktās nacionālā publiskā finansējuma attiecināmo izmaksu daļas, ko iegulda pašvaldība un kas netiek segta no projekta pašfinansēšanas rezultātā iegūtajiem līdzekļiem. Savukārt snieguma rezerve var tikt segta no Eiropas Reģionālās attīstības fonda (turpmāk – ERAF) līdzekļiem, līdz ar to tā nav attiecināmo izmaksu daļa, ko iegulda pašvaldība, bet gan pašvaldības finansējums, kas potenciāli tikai uz laiku aizstāj ERAF finansējumu.Papildus tiek veikts redakcionāls precizējums MK noteikumu Nr.42 9.punktā, lai, pēc izmaiņu ieviešanas 8.punktā, saglabātu projekta iesnieguma pašvaldības līdzfinansējuma aprēķina formulas būtību atbilstoši MK noteikumu Nr.42 9.punktā sākotnēji paredzētajai (tiek mainīts tikai apzīmējums "B", aizstājot to ar apzīmējumu "G", bet nemainot apzīmējuma saturu, t.i. "G – projekta iesnieguma kopējais attiecināmo izmaksu apmērs, *euro*". |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Finanšu ministrija, Latvijas Pašvaldību savienība un Latvijas Lielo pilsētu asociācija. |
| 4. | Cita informācija | VBD pašvaldībai aprēķināšanas formulas izmantošanas piemēri:1.piemērs. VBD pašvaldībai aprēķināšanas formulas izmantošanas piemērs, ja pašvaldības līdzfinansējums projektā ir vienāds ar normatīvajos aktos par Eiropas Savienības fonda specifiskā atbalsta mērķa īstenošanu noteikto minimālo nacionālā publiskā finansējuma attiecināmo izmaksu daļu, ko iegulda pašvaldība un kas netiek segta no projekta pašfinansēšanas rezultātā iegūtajiem līdzekļiem (15 procenti): Projekta kopējās attiecināmās izmaksas ir 1 000 000 *euro*. Projektā ERAF finansējums ir 850 000 *euro* jeb 85 procenti no projekta kopējām attiecināmajām izmaksām un pašvaldības līdzfinansējums ir 150 000 *euro* jeb 15 procenti no projekta kopējām attiecināmajām izmaksām. VBD īpatsvars pašvaldībai ir 25 procenti no projekta iesniedzēja finansējuma attiecināmo izmaksu daļas. Piemērs ar spēkā esošo MK noteikumu Nr.42 regulējumu:VBD = 1 000 000 x 0,15 x 25% = 150 000 x 0,25 = 37 500 *euro*.Piemērs tam pašam projektam saskaņā ar noteikumu projektā ierosinātajiem grozījumiem:VBD = (850 000+150 000) x 0,15 x 25% = 150 000 x 0,25 = 37 500 *euro*.2.piemērs. VBD pašvaldībai aprēķināšanas formulas izmantošanas piemērs, ja pašvaldības līdzfinansējums projektā ir lielāks par normatīvajos aktos par Eiropas Savienības fonda specifiskā atbalsta mērķa īstenošanu noteikto minimālo nacionālā publiskā finansējuma attiecināmo izmaksu daļu, ko iegulda pašvaldība un kas netiek segta no projekta pašfinansēšanas rezultātā iegūtajiem līdzekļiem: Projekta kopējās attiecināmās izmaksas ir 1 700 000 *euro*. Projektā ERAF finansējums ir 850 000 *euro* jeb 50 procenti no projekta kopējām attiecināmajām izmaksām un pašvaldības līdzfinansējums ir 850 000 *euro* jeb 50 procenti no projekta kopējām attiecināmajām izmaksām, lai gan normatīvajos aktos par Eiropas Savienības fonda specifiskā atbalsta mērķa īstenošanu noteiktā minimālā nacionālā publiskā finansējuma attiecināmo izmaksu daļa, ko iegulda pašvaldība un kas netiek segta no projekta pašfinansēšanas rezultātā iegūtajiem līdzekļiem, ir 150 000 *euro* (850 000 / 85% x 15%). VBD īpatsvars pašvaldībai ir 25 % no projekta iesniedzēja finansējuma attiecināmo izmaksu daļas.Piemērs ar spēkā esošo MK noteikumu Nr.42 regulējumu:VBD = 1 700 000 x 0,50 x 25% = 255 000 x 0,25 = 212 500 *euro.*Piemērs tam pašam projektam saskaņā ar noteikumu projektā ierosinātajiem grozījumiem:VBD = (850 000+150 000) x 0,15 x 25% = 150 000 x 0,25 = 37 500 *euro*. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, kuras īsteno Eiropas Savienības fondu projektus. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot noteikumu projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajam finansējuma saņēmējam, ne Eiropas Savienības fondu vadībā iesaistītajām institūcijām, jo noteikumu projekts paredz tikai VBD aprēķinu formulas izmaiņas. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** |  **Turpmākie trīs gadi (*euro*)** |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3. Finansiālā ietekme: | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme: | X | nav precīzi aprēķināms | X | nav precīzi aprēķināms | X | nav precīzi aprēķināms | nav precīzi aprēķināms |
| 5.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav precīzi aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar |
| 8. Cita informācija | Zinot VBD pieprasījumu (58,19 milj. *euro*) jau iesniegtajiem projektiem, kuros paredzēta VBD (850,71 milj. *euro* ERAF finansējums), var prognozēt VBD pieprasījumu vēl neiesniegtajiem projektiem (skat. anotācijas pielikumu). Ņemot vērā katra specifiskā atbalsta mērķa īpatnējo VBD īpatsvaru, prognozējams, ka vēl neiesniegtajiem projektiem VBD būtu nepieciešama 18,42 milj. *euro* apmērā, kas nozīmē, ka kopumā 2014.-2020.gada plānošanas periodā VBD kopumā būtu nepieciešama 76,61 milj. *euro* apmērā.Veicot šādus grozījumus MK noteikumos Nr.42 un piemērojot tos visiem projektiem projektu iesniegumu grozījumiem, kas iesniegti Eiropas Savienības fondu vadībā iesaistītajā institūcijā no šo noteikumu projekta spēkā stāšanās brīža nekavējoties, prognozējams, ka neveidosies papildu izmaksas no valsts budžeta 8,27 milj. *euro* (no 18,42 milj. *euro* atņemot 10,14 milj. *euro*) 2014.-2020.gada plānošanas periodā. Tā kā daļa no šobrīd iesniegtajiem, bet neapstiprinātajiem projektiem netiktu apstiprināti, savukārt daļa no neiesniegtajiem projektiem līdz 2019.gada 1. jūnijam tiktu iesniegti, var pieņemt, ka noteikumu projekta rezultātā neveidosies papildu izmaksas no valsts budžeta aptuveni 7-10 milj*. euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka noteikumu projekts tiešā veidā ietekmē pašvaldību administrācijas, un noteikumu projekts ir saskaņots ar Latvijas Pašvaldību savienību un Latvijas Lielo pilsētu asociāciju, papildu sabiedrības līdzdalības un komunikācijas aktivitātes netiek veiktas.  |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Finanšu ministrija, pašvaldības un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar Noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs Juris Pūce

Dorbe 66016767

liene.dorbe@varam.gov.lv